חוק הנכים (תגמולים ושיקום) (תיקון מס' 31), התשפ"ג-2023 
הצעת חוק ממשלתית, הכנסת ה-25
פורסם: ספר החוקים, חוברת 3034, עמ' 80, 2023-03-30T00:00:00+03:00
החוק קובע כי נכי צה"ל וכן נפגעי פעולות איבה הזכאים לתגמול חודשי, זכאים להשתתפות המדינה בדמי ביטוח חיים, ביטוח בריאות וביטוח סיעוד בסכום שיקבע שר הביטחון או שר העבודה, לפי העניין, באישור ועדת העבודה והרווחה של הכנסת.
כמו כן, החוק קובע כי קצין התגמולים או פקיד תביעות, לפי העניין, ינכו מהתגמול של נכה או נפגע איבה דמי חברות בארגון היציג, תשלומים לקרן לעזרה הדדית של הארגון היציג ודמי השתתפות בביטוח חיים הדדי ובביטוח סיעודי הדדי שנערכו באמצעות הארגון היציג – עד לסכום מירבי שיקבע שר הביטחון או שר העבודה, לפי העניין, באישור ועדת העבודה והרווחה.
קצין התגמולים ינכה כאמור מתגמולו של נכה צה"ל רק לאחר שהודיע לו בכתב על זכותו להגיש התנגדות לניכוי, ואם הנכה שהוחל לנכות לו לראשונה, הגיש התנגדות תוך 30 ימים מום ההודעה, יושב לו סכום הניכוי אם נוכה.
עוד נקבעו הוראות המסמיכות לנכות מתגמולו של נכה  צה"ל או של נפגע איבה, לפי בקשה מפורשת בכתב, הלוואות שניטלו מהארגון היציג ונקבעה מגבלה על שיעור הגבייה מהתגמול. ההגבלה כאמור תחול על הלוואות שניטלו לאחר ה-15 במאי 23. נוסף על כך, נקבעה הוראה המאפשרת לנכות מתגמולו של נכה צה"ל דמי חברות במיתקן חברה וספורט של ארגון נכי צה"ל, אם ביקש זאת בכתב.
נוסף על כך נקבע כי האגף או המוסד לביטוח לאומי, לפי העניין, יעבירו לארגון היציג הרלוונטי, מדי חודש דיווח על כל אחד מהניכויים מהתגמול החודשי כאמור.